
DIE ONGENEESLIKE SIEKTE

Psa 90:12 “ Leer ons om ons dae so te tel dat ons ‘n wyse hart mag bekom!” 
(KJV)  “So teach us to number our days, that we may apply our hearts unto wisdom.”
[image: ]  
Little drops of water,
Little grains of sand,
Make the Mighty Ocean
And the pleasant land.
So the little moments,
Humble though they be,
Make the Mighty ages,
Of Eternity.
Ek het verlede week ‘n preek geluister waarin die persoon genoem het, dat ons almal ‘n ongeneeslike siekte het en dat almal een of ander tyd daaraan sal doodgaan. Die siekte se naam is die Lewe. Die dag toe ons, ons eerste asemteug gegee het, is ons dae reeds afgemeet en is ons uurglas besig om uit te loop. 
As u lewe vir uself, en die Here Jesus nie ken as Verlosser nie, sal dit ‘n vreesaanjaende gedagte wees. Om die gedagte nog meer te vestig, kan ons net so ‘n paar teksverse boontoe die volgende lees:
Psa 90:10  “Die dae van ons jare—daarin is sewentig jaar, of as ons baie sterk is, tagtig jaar; en die uitnemendste daarvan is moeite en verdriet; want gou gaan dit verby, en ons vlieg daarheen.”

	                                                               80 + is Genade Jare



Hier bo is net ‘n skematiese voorstelling van ons lewens “uurglas”. U kan met ‘n kleur potlood, die jare wat u al geleef het inkleur en dan kyk u, volgens die gemiddeld hoeveel jaar u nog oor het, as u tot 70 sou leef??? Ek weet sommige u is al ouer as 70 en 80. Dit is absolute genade uit die hand van God uit. Nie almal sal bevoorreg wees om daardie ouderdom te bereik nie.
Nie een van ons weet hoeveel dae vir ons afgemeet is nie. Ons word gebore en kry hierdie wonderlike geskenk van Lewe. Die voorreg om ‘n Gas te wees op die Enige Skepper God se aarde. 
Die dag wanneer Hy my siel kom red, weet ek dit is net genade, want ek ken myself al goed genoeg om te weet dat daar net mooi niks goed in myself is nie.
Rom 3:10  “soos geskrywe is: Daar is niemand regverdig nie, selfs nie een nie. 
:11  Daar is niemand wat verstandig is nie, daar is niemand wat God soek nie. 
:12  Hulle het almal afgewyk, saam het hulle ontaard. Daar is niemand wat goed doen nie, daar is selfs nie een nie.”
Dit is daardie dag wat die Here my oë open en dat ek, in Sy lig die Lig kan sien en uitroep: 
“Wees my sondaar genadig!”
DAN en dan alleen kan ek hierdie lewe leef tot eer van God en met wysheid.
Iemand het eenmaal gesê: 	“I live to die
					I die to live;
					The more I die,
					The more I live!!”
Herinner dit u nie aan iets wat Paulus gesê het nie?
_______________________________________________________________________(Fil 1:21)
 En Jesus het self gesê: 
______________________________________________________________________(Matt 10:39)
Dit is vir geen een van ons ‘n onseker saak nie. Die lewe is kort. Dit is soos wasem wat verdwyn, soos die gras van die veld……dis so kortstondig, maar o so kosbaar.
Dink bietjie terug (u wat dalk al ‘n kindjie in die wêreld ingebring het, of ‘n pasgebore babatjie vasgehou het), was u nie verwonderd oor die wonderwerk in u hande nie? Van die vingertjies wat volmaak is, die kreun geluidjies, die huil, die sagte haartjies oor die lyfie…….mens wil uitroep saam met die Psalmdigter in Ps 139
“Ek loof U, omdat ek so vreeslik wonderbaar is; wonderbaar is u werke! En my siel weet dit alte goed.”
Was u al in verwondering oor God se skepping? Slaan dit ook u asem weg dat ons Vader vir ons die wêreld so mooi maak, te midde van al die chaos en geraas. As jy in die oggende jou oë ophef, kom die son nog steeds op in die Ooste (daar is geen beurtkrag nie). In die laat middag as die skadus daal, sak die son in die Weste. Die voëltjies hou aan fluit te midde van die gebrul van motors en sirenes. Die blomme gee hulle reuk en die plante steeds hul saad……hulle dra vrug….hulle doen dit waarvoor hulle gemaak is.
So dikwels mis ons dit as God se maaksels. Die Kroon van Sy skepping.
Ons sien die chaos en alles wat verkeerd is, en ons VERGEET om vrug te  dra en dit te wees waarvoor die Here ons geplant het, waar ons is.
Ons lewe gaan gou verby…..
Daarom het ons Wysheid nodig om ons dae te tel en dan daardeur ook ‘n wyse hart te bekom.(too apply our hearts unto wisdom)
Hoe kan ons leer?
1) Staan op!

Ja, u het reg gehoor. Maar u sê: “Ons almal staan een of ander tyd op.”
En dit is waar. Dit is egter belangrik dat ons gedissiplineerd hierin moet wees. Of ek nou in die oggende opstaan om reg te maak vir werk en of ek ‘n huisvrou is wat dagtake het wat vir my wag. 
Die geheim is dat ek betyds sal opstaan. Daar is soms ‘n oggend wat ons, onsself die vergunning kan gee om miskien bietjie in te lê, maar dit moet slegs die uitsondering wees.
As vrou het ek ‘n verantwoordelikheid om betyds op te staan. Glo my, vir my is dit elke oggend ‘n gebedsaak. Vandat die wekker afgaan, moet ek die Here bid dat ek nie sal “snooze” druk nie. 
Van u staan weer op voor die wekker afgaan, en hoe beny ons julle nie. Wat baie belangrik is, is dat ons vroeg genoeg in die bed moet kom, om dan ons nodige rus in te kry. Betyds opstaan is so belangrik. Al begin jy net om eers sleurtakies te doen. Trek gordyne oop, sit die ketel aan, gee die voëltjies water. Tyd om net so bietjie wakker te word. Dit werk nie as jy snooze druk en verder bly lê nie…..glo my. Dit vat dissipline,
Spr 6:9,10  “Hoe lank, luiaard, sal jy bly lê, wanneer sal jy opstaan uit jou slaap? 
 Nog ‘n bietjie slaap, nog ‘n bietjie sluimer, nog ‘n bietjie hande-vou om uit te rus!” 

As hierdie vir jou ‘n moeilike saak is, bid die Here nou, voor u aangaan met die studie. Bid Hom vir dissipline en getrouheid aan Hom. Sonder Hom kan ons dit nie doen nie. Hy is ons motivering en ook ons Instaatsteller.

Joh 5:15 “want________________________________________________________________________________________________________________________________________________”


2) Kom dan so gou moontlik by God se Woord uit
U as vrou of moeder in die huis, weet hoe vinnig dinge jou tyd kan kom steel of jou aandag kan eis. Na jy jou oë geopen het en sleurtakies gedoen het, sorg dat u, u afspraak met God eers nakom. Dit is die een enkel belangrikste afspraak van u dag. Jou hele dag word bepaal deur hierdie tyd met God. Dit gaan jou werk, gesindheid, bekommernisse en dit wat jou vermoei deur die dag, beïnvloed. Wat ookal in ‘n dag vir u tot struikeling kan bring, sal dit beïnvloed. Onthou net, ons kan nie laat opstaan en alles laat begaan tot my stiltetyd verby is nie. Ek moet beplan. Ek moet betyds opstaan om my tyd met God te kan hê en dan my take en verantwoordelikhede na te kom.
Ja, ons gaan steeds struikel, maar ons gaan leer om God te vertrou vir hierdie enkele dag wat Hy vir my as geskenk gegee het en as ek sou sonde doen en struikel, weet ek Hy is die weg en die waarheid en die lewe, sodat ek kan leef tot Sy EER. Hy is my liefdevolle Vader wat my wil leer en lei om geestelik te groei en te groei in Sy krag en sterkte.
Die gedagte in Hose 11:3 is vir my so kosbaar waar God së: “En Ek self het Efraim leer loop. Hy het hulle op sy arms geneem, maar hulle het nie erken dat Ek hulle genees het nie. 
Deur Sy Woord leer die Here ons loop. Soos ‘n Vader ‘n kindjie vashou en hom wys om die een voet voor die ander te sit, sy balans te kry en sterk te word in sy beentjies…..dis hoe God ons leer loop. Tree vir tree is Hy die lig op ons Pad.
3) Bid die Here vir geopende oë

Dit help nie ons gaan sit voor God se Woord en neem dit nie in nie. Maak u hart stil voor die Here. U kan ‘n Hallleluja lied sing of lees, speel ‘n geestelike lied en vul u gedagtes met wie Hy is en dat Hy alleen aanbiddingswaardig is.
Die godsdienste van vandag leer jou om jou kop skoon te kry. Moet groot asb nie die stiltetyd met dit verwar nie. Dit is ook nie ‘n mistiese ervaring om God af te beeld in u gedagtes nie, maar wel dit wat u al uit die Skrif geleer het oor Hom te oordink, te besing en te aanbid.
Maak u hart stil…..
En dit is presies die tyd wat ons gewoonlik die hele lys goed onthou wat ons vandag nog moet doen. Hou u pen byderhand en skryf soos u onthou neer en vergeet eers weer daarvan .

Bid die Here vir geopende oë, om Sy Woord te verstaan en dat Hy deur Sy Gees met u, deur Sy kosbare Woord sal praat.

Psa 119:18  Open my oë, dat ek kan sien die wonders uit u wet.
Die Hele Psalm 119 gaan oor God se Woord en die impak daarvan op die siel van die mens. Maak dit die gebed van u hart.

4) Bestudeer God se Woord.

Om God se Woord sistematies deur te lees, gee jou ‘n goeie oorsig en geheelbeeld van God se verhaal en plan vir Sy skepping. Dit is egter ook baie belangrik om dit te bestudeer en te memoriseer.

Psa 119:11  Ek het u woord in my hart ______________________--, dat ek teen U nie __________________________________. 
Daar is ‘n rede hoekom ons God se Woord memoriseer; dit bestudeer. As ek die voorbeeld van ‘n koei kan gebruik…..hy eet sy gras en dan herkou sy weer daardie selfde gras, en die hele proses veroorsaak dat melk geproduseer word, wat ons dan kan gebruik.
So is God se Woord. Ons moet dit lees, en oordink. Dit weer oordink en vir die Here genade vra om dit in ons lewens toe te pas. Die Woord wat deel is van ons lewens word dan ook naderhand daardie wonderlike vrug wat in ons lewens te voorskyn kom. 
 
God se Woord het ‘n wassende effek op Sy kinders. Dit versadig ons na die ewige en heilig ons in ons wandel met Hom. As u nie in God se Woord wandel nie, gaan u val vir elke wind van leëring en u gaan sukkel om te onderskei. 
Ons belê ons tyd en geld in baie dinge wat net van tydelike waarde is, maar ons grootste belegging is die belegging wat ons maak in God se Woord. Dit is die enigste plek waar u kan gaan op ‘n skattejag en weet u gaan iets vind. U kan seker wees dat geen mens daardie skat kan steel of iets dit kan beskadig nie. Dit is ‘n skat wat ewigdurend is en groei hoe meer jy dit kultiveer.

[bookmark: _GoBack]Matt_6:21  want waar ___________________ is, daar sal _________________________ ook wees.

Matt_13:44  Verder is die koninkryk van die hemele soos ‘n ________________ wat verborge is in die saailand, wat ‘n man kry en wegsteek; en uit blydskap daaroor gaan hy en verkoop alles wat hy het, en koop daardie saailand.

2 Kor_4:7  Maar ons het hierdie __________________________, sodat die voortreflikheid van die krag van God mag wees en nie uit ons nie.

5) Word ‘n dader van God se Woord.

Die heerlikste plek is in jou binnekamer om God se kosbare Woord. Dit is daar waar jou voornemens gevorm word. Wanneer ons saam kom as gemeente om God se Woord word ons aangemoedig om uit te gaan en daadwerklik te arbei in God se akker. 
Dit is egter wanneer ons van ons knieë af opstaan en buite toe beweeg dat ons daders moet word. Wanneer iemand jou te na kom - die minste te wees. Om uit te gaan en ‘n getuie te wees ten spyte van vrees vir verwerping, wat die situasie ookal mag wees. 
Dit is so belangrik dat ons sal uitgaan en God se Woord leef. 
Die Bybel leer ons in Hebreërs 4:12  “Want die woord van God is lewend en kragtig en skerper as enige tweesnydende swaard, en dring deur tot die skeiding van siel en gees en van gewrigte en murg, en is ‘n beoordelaar van die oorlegginge en gedagtes van die hart.”

Ons moet onthou God se Woord is lewend en kragtig en wanneer jy dit lees en bestudeer, sal dit jou lewe verander om te leef soos die Woord ons leer. Ons kan nie soos die dooie see net ‘n inloop hê nie, daar moet ook ‘n uitloop wees. Soos die Woord jou lewe verander en vul, so werk dit effektief uit na buite toe.
Jakobus 1:22,23,24  
“En word _________________________________________________ en nie net hoorders wat 
julleself bedrieg nie.
Want as iemand ‘n hoorder van die woord is en nie ‘n dader nie, dié is soos ‘n man wat sy natuurlike gesig in ‘n spieël sien;
want hy sien homself en gaan weg en vergeet dadelik hoe hy gelyk het.”

Miga 6:8  “Hy het jou bekend gemaak, o mens, wat goed is; en wat vra die HERE van jou anders as om reg te doen en liefde te betrag en ootmoedig te wandel met jou God?”
Ons gaan dit nooit kan doen, as ons nie God se Woord as fondasie het nie. Om te doen wat reg is, liefde te betrag en ootmoedig te wandel, het ons God se Woord nodig en die instaatstelling van God se Gees om dit te kan doen. 

